Mode onder R500: Lente | rooi rose Mode onder R500: Lente | rooi rose
Mode onder R500: Lente
Lente is om die draai en ons kan nie wag om ons kaste met helder kleure en sagte materiale op te kikker nie. Boonop het ons 'n paar sakpas-items gekry wat jou beursie 'n blaaskans sal gee.
Mode onder R500: Lente deur Bea Lingenfelder en Susra Mathee.
'n Lenteklerekas is dikwels 'n kombinasie van jou somerklere en enkele winterstukke wat jy nog nie weggepak het nie. Ons is opgewonde oor die helder geel en vrugtekleure wat teen 'n roomkleurige agtergrond uitstaan.
'n Mens is sommer lus en spring dadelik in 'n kortbroek in, maar hierdie tyd van die jaar is die weer redelik onvoorspelbaar, daarom is veelsydigheid belangrik. Pak jou warm woltruie, dik jasse en gebreide serpe weg, maar hou snyersbaadjies, kimono's en denimbaadjies uit vir die koel skemerluggie.
Item 1: Midirok
'n Vloeiende somerrok is onweerstaanbaar. Hierdie sagte kleure is vroulik en elegant en word mooi afgerond met beige of denim.
Midirok (R329) H&M Consious Collection
Item 2: Knopieshemp
Strepe sal altyd in die mode bly, omdat dit 'n neutrale patroon is wat nie met ander bots nie. Die hemp pas net so goed by kortbroeke soos by formeler pakbroeke. Rol jou moue op vir 'n gemaklike voorkoms.
Knopieshemp (R379) Woolworths
Item 3: Somersandaal
#rrwenk: Hou jou oë oop vir hierdie kleur! Jy sal dit die seisoen nog baie sien.
Sandaal (R350) Foschini
Item 4: Sonbril
Dierepatrone het so gewild geword dat modevoorstanders hierdie motief as 'n neutrale item beskou wanneer hulle uitrustings stileer. As jy nie 'n aanhanger van dierepatrone is nie, kan jy nie verkeerd gaan met die klassieke skilpaddopsonbril om jou uitrusting af te rond nie.
Sonbril (Rvanaf 199) ByCara
Item 5: Korbroek met gordel
Roesbruine en die kleurpalet van 'n sonsondergang is vanjaar gewild. Dit pas by die veltoon van die meeste mense en laat jou uitrusting nie vaal lyk nie.
Vir die somer speel ons slim en dra hierdie warm kleure in koel materiale soos katoen of linne.
Kortbroek (R249,99) The Fix
Item 6: Oorringe vir lente
Wat is die lente sonder 'n blom? Hierdie oorringe met hul vrolike kleur en stylvolle ontwerp sal enige uitrusting opkikker.
Oorringe (R179) Curativ
Item 7: Leergordel
'n Gordel is jou beste vriend – ongeag die seisoen. Ons is gaande oor die oneindige stileringsmoontlikhede wat 'n gordel jou bied, en glo 'n leergordel is 'n goeie belegging.